Font: Durand, B (1999) “IBS Pannonian Basin project: a review of the main results and their bearings on hydrocarbon exploration” en The mediterranian Basins: tertiary extension within the Alpine Orogen, London, Geological Society of London, pp 197\nLa figura adjunta expressa gràficament la descripció efectuada. Mentre que les muntanyes citades tenen unes altures mitges relativament elevades(Carpats 1500m, Alps Dinàrics 1000m, Est i Sud-est Alps 2000). La plana de Panonia és una zona molt plana amb una altitud mitja de 150m sobre el nivell del mar, de la que només emergeix una muntanya amb una elevació superior als 1000m. L’extensió de la plana de Panonia és d’uns 400km de Nord a Sud per uns 800 km d’Est a Oest.\n2.- La creació del Mar de Panonia\nFa una 240 milions d’anys a finals del Pèrmic la placa de Cimmeria( actualment la superfície de Turquia, Iran, Tibet i parts d’Àsia sud-oriental) es va separar de Gondwana( que en aquest moment forma part de Pangea). 60 milions d’anys desprès xocaria amb Eurasia. Durant aquest temps es va anar creant l’Oceà Tetis antecedent del Mar de Panonia.\nFa 90 milions d’anys, durant el Cretàcic Superior, L’Índia es va començar a separar d’Àfrica i va iniciar el seu avanç cap a Eurasia. Un 40 milions d’anys desprès, és a dir fa 50-55 milions d’anys, l’Índia va començar a xocar amb Àsia formant el Tibet i l’Himàlaia.\nAquest desplaçament va originar la progressiva reducció de l’Oceà Tetis que com a conseqüència de la col·lisió la seva part dreta es va tancar continuant el procés de reducció que ja havia tingut lloc en gran mesura. El límit occidental va passar a anomenar-se Mar de Tetis, el qual era ampli i obert i inundava grans extensions d’Europa i del Nord d’Àfrica. Europa era aleshores un arxipèlag d’illes amb mars poc profunds.\nEl següent moment significatiu el trobem fa 34 milions d’anys quan té lloc l’orogènia alpina que va donar lloc als Alps i als Carpats.\na) http://es.wikipedia.org/wiki/Archivo:Alpiner_Gebirgsgürtel.png imatge provinent de “United States Central Intelligence Agency’s World Factbook”\nb) http://erdwissenschaften.uni-graz.at/forschung/projekte/beschreibungen/miozaen/ part “Palaeobiogeographic and tectonic frame”\nCom a conseqüència es va formar el Mar Paratetis , mar que es va separar del Mar Tetis degut a aquest moviment orogènic. El mar Paratetis s’estenia al Sud d’Europa des de la regió Nord dels Alps fis al Mar d’Aral. La combinació de la caiguda del nivell del mar i l’elevació tectònica va donar lloc a una gran regressió del mar i a la formació d’una barrera entre l’Oceà Tetis i el Paratetis.\nFa 20 milions d’anys el Mar Paratetis englobava una àmplia zona d’ Europa central i Àsia occidental . Aquesta zona era canviant. A l’oest, incloïa en algunes etapes de la Conca de Molasse (cantó Nord dels Alps) la Conca de Panonia, l’actual Mar negre, i des d’allà s’estenia fins a l’Est cap a la posició actual del Mar d’Aral. Existia una bona connexió amb el Mediterrani que posteriorment es va interrompre.\nDins d’aquest període de 20 milions d’anys se’n poden diferenciar dos amb una extensió aproximada d’uns 10 milions d’anys cadascun.\nEn el segon d’aquests períodes i durant el Pliocè, el Mar Paratetis es va quedar aïllat i es va anar dividint progressivament en diversos mars interiors separats entre si: mediterrani, Panonia, Negre, Caspi, Aral. El Mar de Panonia va sorgir com a conseqüència d’aquest procés de divisió fa uns 10 milions d’anys.\nEn aquest període també va tenir lloc la dessecació parcial del Mar mediterrani en l’anomenada crisi salina del “Mesinense” fa 5,59 milions d’anys. Crisi que tot i que va tenir una duració curta, al recuperar-se novament el nivell va ocasionar un fort impacte en el seu moment.\nEl mar de Panonia va existir com a mar independent durant uns 9 milions d’anys.\nEl procés de la seva desaparició va finalitzar ja avançat el Pleistocè i va culminar fa uns 600.000 anys molt desprès de que desaparegués l’Oceà Tetis.\nÉs a dir, el Mar de Panonia es va formar durant el Pliocè com a conseqüència del procés descrit. Quan va desaparèixer, procés del que es tractarà en la següent apartat va deixar de 3 a 4 km de sediments marins dipositats a la Conca de Panonia. Actualment només queden els mars: Negre, Caspi i Aral, del que en una època va ser un important mar interior.\n3.- Aspectes geològics de la Plana de Panonia ( d’ara en endavant CP)\nDona t que en el punt anterior ja s’ha efectuat el recorregut fins a l’aparició del mar de Panonia, aïllat del Mar Paratetis, ara ens centrarem únicament en les fases finals i especialment en aquells aspectes que es refereixin a la seva estructura geològica.\nDurant el Terciari i el Quaternari, la convergència entre Eurasia i Àfrica va produir un conjunt de col·lisions orogèniques i diferents tipus de subducció en la regió Alpina-Mediterrània.\nLa CP està formada internament per dues micro-plaques: al Nord la Alpine– Carpathian–Pannonian (ALCAPA) i al Sud la Pannonian o Tisza–Dacia o Tisza Mega placa, les quals es juxtaposen al llarg de l’anomenada Mid-Hungarian Line.\nEn la figura que es mostra a continuació es pretén visualitzar de manera clara aquestes dues microplaques i la línia divisòria entre ambdues, la Mid-Hungarian Line.\nFont: Durand, B (1999) “Early Tertiary structural evolution of the border zone between the Pannonian and Transylvanian Basins” en The mediterranian Basins: tertiary extension within the Alpine Orogen, London, Geological Society of London, pp 252\nEn l’evolució de la CP es poden considerar dues fases : la primera fase anomenada synrift a l’inici i al mig del Miocè, de caràcter tectònic i la segona , la post-rift durant el Miocè tardà i el Pliocè bàsicament termal.\nEn el periode de temps entre l’oligocè i a l’inici del Miocè, es va iniciar la separació d’ALCAPA respecte als Alps meridionals. Durant aquest procés tectònic la micro-placa ALCAPA va experimentar una rotació de 50º en direcció contrària a les agulles del rellotge. Durant el mateix període de temps, la micro-placa Tisza-dacia va rotar entre uns 60-80º en el sentit de les agulles del rellotge. Aquestes rotacions de sentit oposat van modificar els eixos de compressió. La subducció que va tenir lloc en la zona dels Carpats va permetre un espai per aquests moviments. Aquestes rotacions van portar a la total amalgamació dels dos blocs separats i l’inici d’una sola unitat tectònica per la CP\nLa CP no estava formada per una sola conca sinó per un sistema de petites-mitjanes conques separades entre sí per petits pujols.\n3.2.-Vulcanisme i sismologia\nDins de la CP existeix una zona volcànica situada en la seva zona central que s’estén de les muntanyes Keszhely a l’Oest fins a les muntanyes High Bakony a l’Est. Els Volcans va estar actius entre 7,54 Ma i 2,8 Ma i fonamentalment van expulsar en les seves erupcions productes alcalins basàltics.\nS’estima que van existir uns 150 volcans basàltics. La seva ubicació es recull el següent esquema en el que la zona apareix indicada amb el nom BBHVG(Bakony-Balaton Higland Volcaniv Field).\nEn major o menor mesura el producte de les seves erupcions també va formar part dels sediments que es van acumular a la Plana de Panonia.\nFont: Németh, K, Martin, U (1999) ,” Large hydrovolcanic field in the panonian basin: general characteristics of the Bakony Balaton-Highland Volcanic Field, Hungary”. Acta Vulcanologica, vol11, iss2, pp 2\nS’ha considerat d’interès recollir a continuació alguna informació sobre l’activitat sísmica que va tenir aquesta zona. Òbviament no contribueix al dipòsit de sediments pero suposa una característica específica.\nA partir d’una base de dades de 20.000 terratrèmols (T´oth et al.) es construeix el gràfic adjunto n queden reflexats en negre els llocs en els que ha tingut lloc aquesta activitat.\nFont: S.AP.L. Cloething , F.Horvath, G.Bada, A.C.Lankreijer (2002), “Neotectonics and surfaces processes: the Pannonian Basin and Alpine/Carpathian System” Stephan Mueller Special Publication Series, Volume 3, pp 2\nHi ha un alt nivell d’activitat en els Alps Dinàrics i als Carpats. L’ hipocentre es situa generalment a 0 km de l’escorça. A la CP es troba en molts casos a una profunditat de 6-15 km.\nEl nivell de l’aigua estava influenciat, per una banda, pel volum de precipitacions i el nivell de descàrrega que els rius efectuaven, ambdós depenent de les variacions del clima, i per altra banda, pel nivell de sediments que rebia i acumulava.\nAquests sediments, a més dels que tenien origen marí , procedents de l’època de connexió amb el mar, tenen el seu origen en les cadenes muntanyoses que rodegen la CP. D’aquestes va precedir, per diverses vies, una progressiva acumulació de sediments amb origen, especialment, al Nord-est i al Nord-oest.\nLa CP es va anar emplenant a partir de sistemes deltaics creats des dels Carpats, Alps Alps Dinàrics. La segona font la constituïen altres deltes que aportaven també dipòsits i que estaven situats un al Nord , i l’altre al Nord-est i un altre ampli sistema deltaic situat al Sud.\nAixí mateix . l’enfonsament de la CP del que es tracta a continuació també va contribuir a la major acumulació d’aquests dipòsits.\nEl nivell de sediments varia àmpliament segons la zona, podent arribar als 7 km (Békés Basin-Makó).\nEn la següent figura es pot observar una primera distribució del nivell de dipòsits.\nFont: Gordon L. Dolton (2006) “ Panonian Basin province, Central Europe (Province 4808)- Petroleum Geology, Total Petroleum Systems , and Patroleum Resource Assesemet”, USGS, Bulletin 2204-B, pp 9\nAixí mateix, en les imatges que s’adjunten es pot veure un tall transversal de la CP on es pot veure amb claredat la profunditat dels sediments en cada ubicació.\nFont: Gordon L. Dolton (2006) “ Panonian Basin province, Central Europe (Province 4808)- Petroleum Geology, Total Petroleum Systems , and Patroleum Resource Assesemet”, USGS, Bulletin 2204-B, pp 10.\nAl neogen e produeix una variació en el model d’evolució de la CP degut a la continua pressió que amb direcció N-NE efectua la microplaca de l’Adriàtic sobre la seva litosfera.\nCom a conseqüència, el model extensiu que havia definit l’evolució de la CP durant el Pliocè passa a ser compressiu.\nLes característiques de l’escorça de la CP: extensió, alta temperatura , escassa grossor, i poca resistència farà que es produeixin en el quaternari enfonsaments de diferent importància degut, principalment al pes dels sediments que es van acumulant.\nLa grossor de l’escorça es situa entre 22,5 i 30 km essent la línia de 30 km la que rodeja la plana de Panonia tal com es pot veure en la figura.\nFont: Weber, Z (2002), “Imaging Pn velocities beneath the Pannonian basin”, Physics of the earth and planetary interiors, 129, pp 296.\nLes deformacions i els enfonsaments que s’han produït es deuen fonamentalment a que la fina i dèbil escorça no pot suportar amb facilitat l’elevat pes dels sediments que tenen una mida d’uns 3km d’altura i pot arribar als 7 km.\nEn la següent imatge s’observa clarament l’efecte de l’enfonsament en una de les conques de la CP (figura dreta). A l’esquerra s’ha inclòs la imatge global de la plana de Panonia i la ubicació del lloc de l’enfonsament (en aquest cas la Great Hungarian Plain).\nFont: S. Cloetingh, G. Bada, L. Matenco, A. Lankreijer, F. Horváth & C. Dinu (2006), “Modes of basin (de)formation, litospheric strenght and vertical motions in the Pannonian-Carpathian system: inferences from thermo-mechanical modelling”, Geological Society, London, Memoirs, Lyell collection, v. 32; pp 211\nPer tenir una visió més global s’inclou una nova figura en la que s’observa una imatge dels enfonsaments globals que s’ha produït a la CP seguint una línia transversal que la creua i que es recull en la part superior del gràfic.\n4.- Iron gates\nTal com s’ha mencionat anteriorment, la Moesian plataforma és un dels punts pels que la CP connecta amb l’exterior. És a través d’aquesta plataforma per on el riu Danubi creuant les Iron gates surt de la CP i prossegueix el seu camí cap al mar Negre després de servir de frontera amb Romania durant una part del seu curs.\nPer tant aquest riu i aquesta part del seu trajecte han constituït un dels elements significatius en el procés de conversió del mar de Panonia en la plana de Panonia, encara que ha estat l’acumulació dels sediments i el procés de dessecació experimentat, els elements fonamentals.\nEs recullen dues imatges que inclouen les Iron gates i la seva ubicació en el traçat del riu. En la imatge Esquerra es recull una panoràmica de la CP i del centre d’Europa . S’ha indicat amb dues fletxes el curs del riu que correspon a les Iron Gates. La de la dreta es centra en el riu.\nc) enciclopedia britanica 2006\nDescarregat el powerpoint amb informació complementaria en el següent enllaç:\nEtiquetes de comentaris: 03 - Geomorfologia


Johnny Christ - Viquipèdia, l'enciclopèdia lliure\nJohnny Christ (Jonathan Lewis Seward, 18 de novembre del 1984), baixista d'Avenged Sevenfold.\n18 novembre 1984 (36 anys)\nÉs el tercer baixista que ha tingut el grup. Va substituir a Dameon Ash l'any 2002. Quan va entrar al grup tenia 18 anys, convertint-se en el més jove del grup. Té avantpassats de Polònia, ja que la seva àvia era nativa d'allà, i els seus pares estan divorciats.\nJohnny és el germà petit d'un company de classe de Synyster Gates. Ell recorda que quan estava a l'escola, Syn en algun moment li va dir que podia estar a A7X. Més tard, Johnny va arribar al clàssic garatge d'assaig i va impressionar a tot el grup amb la seva manera de tocar el baix. Johnny ha estat tocant el baix durant més de deu anys però mai ha assistit a classes.\nVa participar per primera vegada en estudi amb la banda a la gravació de l'àlbum Waking the Fallen. En el DVD All Excess, mentre els integrants del grup parlaven de com van arribar als seus pseudònims, explica que ell, en el moment d'integrar-se a la banda, el van anomenar "Johnny". Quan firmava autògrafs, la resta del grup li deia que es busqués un "cognom", a lo que Zacky Vengeance va proposar "Christ". Johnny va respondre una mica estranyat: "Christ? És realment lleig, tots l'odiaran; així que definitivament me'l quedo". Té fòbia als cavalls. Té tatuat un Dràcula al seu braç dret i un tatuatge d'un taüt en el dit del mig, igual que la resta de membres de la banda que el posseeixen. Actualment té el DeathBat de Jimmy Sullivan tatuat al pit, com a mostra de l'afecte que li tenia i que el troba a faltar, igual que la resta del grup que también tienen un tatuatge sobre The Rev.\nA Wikimedia Commons hi ha contingut multimèdia relatiu a: Johnny Christ\n*Avenged Sevenfold Perú Arxivat 2011-05-13 a Wayback Machine.\n*Avenged Sevenfold España Arxivat 2017-05-24 a Wayback Machine.\nObtingut de «https://ca.wikipedia.org/w/index.php?title=Johnny_Christ&oldid=27783297»\nDarrera modificació: 15 jul 2021 a les 16:26\nLa pàgina va ser modificada per darrera vegada el 15 jul 2021 a les 16:26.


Més trastorns alimentaris i més greus\nCreixen les llistes d'espera als hospitals davant l'aparició de nous casos de bulímia i anorèxia\nEls hospitals públics que tracten l'anorèxia acumulen dos mesos d'espera. Els professionals ho atribueixen a l'augment de la malaltia i de nous trastorns alimentaris, com la vigorèxia o l'ortorèxia.\n6 min. BARCELONA 03/09/2012 00:00\n260x366 COMPORTAMENT NOCIU Quan l'obsessió pel menjar i pel culte al cos altera la vida quotidiana es pot parlar de trastorn del comportament alimentari. / ITA COMPORTAMENT NOCIU Quan l'obsessió pel menjar i pel culte al cos altera la vida quotidiana es pot parlar de trastorn del comportament alimentari. / ITA\nEls trastorns del comportament alimentari com l'anorèxia i la bulímia han crescut entre la població adolescent i adulta. La malaltia afecta un 6% dels adolescents i joves d'entre 11 i 21 anys, cosa que vol dir que "en cadascuna de les classes de secundària dels països occidentals hi ha un cas complet i un altre amb risc de patir-la", afirma Marta Voltas, directora de l'Associació Contra l'Anorèxia i la Bulímia de Catalunya (ACAB), que enguany fa vint anys que es va crear i que té 1.100 associats.\nEls hospitals públics i centres privats que tracten la malaltia han vist com els augmentaven les llistes d'espera. Enric Álvarez, director del servei de psiquiatria de l'Hospital de Sant Pau, afirma que les llistes d'espera per tractar la malaltia són de dos mesos. A l'Hospital Sant Joan de Déu la llista d'espera en els mesos de més demanda és d'un mes i mig. A l'Institut de Trastorns Alimentaris (ITA), centre privat i concertat, l'espera per rebre tractament és de tres setmanes, confirma Antoni Grau, responsable de gestió de coneixement del centre. "L'augment de les llistes d'espera és perquè ha crescut la mateixa malaltia", diu la directora de l'ACAB, Marta Voltas. La coordinadora de la unitat de trastorns alimentaris de Sant Joan de Déu, Mònica Godrid, afegeix que també ha crescut la gravetat dels casos. A Sant Joan de Déu atenen una mitjana de 200 casos nous per any.\nGodrid afirma que han detectat que falla també el sistema de detecció precoç. Per això hi ha força casos que els entren directament per urgències. "Quan preguntem als adolescents ens adonem que, per les circumstàncies d'estrès i atabalament de la família, aquell jove feia temps que patia anorèxia, que feia tots els àpats sol a casa i ningú no ho havia detectat", conclou la psiquiatra. Però els trastorns alimentaris també han anat canviant la seva fesomia. Es coneix perfectament quin és el paràmetre de l'anorèxia i la bulímia, però n'hi ha molts altres que han aparegut recentment i que "són els que estan fent incrementar les llistes d'espera i el nombre de casos", opina Marta Voltas. Aquests casos estan recollits amb el nom de trastorns del comportament alimentari no especificat (TCANE) i s'hi inclou la vigorèxia (obsessió per tenir un cos musculós) i l'ortorèxia (obsessió pel menjar saludable).\nI també les mateixes anorèxies, que poden ser casos que no compleixin tots els requisits per ser hospitalitzats immediatament, perquè, per exemple, les noies poden continuar tenint la menstruació i "precisament per aquest fet no tenen tota la simptomatologia d'anorèxia nerviosa".\nObsessió per modelar el cos\nQuan el culte al cos comença a ser malaltís és un trastorn que rep el nom de vigorèxia. Es coneix per "l'obsessió per l'exercici físic, per modelar el cos, sobretot, en el cas dels nois, per modelar el tòrax". Aquest fet implica també alteracions alimentàries, perquè "comencen a menjar molt de pollastre i arròs, aliments poc calòrics" i prenen "determinats productes per augmentar la musculatura", explica la directora de l'ACAB, Marta Voltas.\nL'ortorèxia també provoca alteracions alimentàries, perquè només es mengen determinats productes, sobretot "relacionats amb mites", diu Voltas. En aquest sentit, es poden deixar de prendre làctics, s'opta per no menjar fruites després dels àpats, per no beure aigua entre els àpats o per no menjar productes amb gluten. "Són persones que s'han autoprescrit fer aquesta dieta. No hi ha cap metge al darrere que els hagi dit que tenen al·lèrgia al gluten o una intolerància als làctics", indica Voltas.\nEl trastorn es manifesta quan l'obsessió altera la vida quotidiana. Són persones que llegeixen molt detingudament les etiquetes dels aliments i que no van a sopar a qualsevol lloc perquè pensen que els serviran menjar no adequat. Si es passen quatre hores al dia pensant el que menjaran o no en cada àpat, "hi ha un trastorn anomenat ortorèxia", assegura Voltas.\nLa unitat de trastorns de conducta alimentària de l'Hospital de Sant Pau de Barcelona té un hospital de dia i en un ambulatori. "A l'hospital de dia atenem uns 50 pacients a l'any i a l'ambulatori uns 100", explica el psiquiatre Enric Álvarez. En els casos més greus, també els hospitalitzen.\nNoies joves i autoexigents\nEl perfil predominant que tracten, segons explica el psiquiatra, és en un 90% noies joves que "han perdut la concepció del seu cos, perquè pesen 25 quilos i es veuen grasses". Una vegada "una noia de l'hospital de dia amb un pes molt baix em va dir que li havia de donar l'alta, perquè havia passat per davant d'una obra i els paletes l'havien xiulat". En l'anorèxia "no són conscients del que els passa; en canvi, sí que ho són els pacients de bulímia", diu Álvarez.\nA l'hora d'assajar un argument que expliqui per què la malaltia incideix més en les noies que no en els nois, el psiquiatra Enric Álvarez apunta a l'impacte de les hormones al cervell, però "és per dir alguna cosa", perquè amb la ciència a la mà encara no se'n pot dir res. El director mèdic i psiquiatra del Centre ABB, Enric Armengou, apunta a factors psicològics com a possibles provocadors de la malaltia: "Una autoestima baixa, l'ansietat, conflictes amb l'entorn o autoexigència". Les pàgines web i els blogs que fan apologia dels trastorns alimentaris s'han multiplicat a la xarxa.\nBuit legal a internet\n"El dia que s'aconsegueix despenjar una pàgina web que incita a l'anorèxia, l'endemà en neixen 10 més", diu la directora de l'Associació Contra l'Anorèxia i la Bulímia, Marta Voltas. A Catalunya i a l'Estat hi ha un buit legal per penalitzar aquestes pàgines. "Tant és així que també han crescut, i en cinc anys ho han fet en un 470%, segons dades d'un informe recent". En aquestes pàgines els usuaris, que utilitzen noms en codi per referir-se a l'anorèxia (Ana) i la bulímia (Mia), intercanvien informació, consells i trucs.\nPaïsos com França i Alemanya sí que ho penalitzen, perquè ho han introduït en el seu Codi Penal. França ho assimila amb la inducció al suïcidi, per exemple. Per això, l'ACAB lluita perquè el Codi Penal pugui incloure aquestes webs, perfils o blogs amb l'apartat de Lesions. Mentrestant, l'ACAB col·labora amb el Centre de Seguretat de la Informació a Catalunya per denunciar aquestes webs, alhora que treballa amb un grup de juristes, psiquiatres i especialitzes en la malaltia per aconseguir penalitzar-les també.


El futur està a les vostres mans! – CONSTRUINT A LA SALA\nEl futur està a les vostres mans!\n25 Novembre 2021 25 Novembre 2021 per danunic\nSi sou nens, gairebé cada any de les vostres vides heu batut un rècord de temperatures o us heu apropat. Heu estat testimonis de grans incendis forestals, sequeres intenses i fortes tempestes. Així és el canvi climàtic i ha arribat per quedar-se.\nEl planeta canviarà molt més al llarg de la vostra vida. Les coses es podran posar molt malament. Però, SI PRENEM MESURES ARA podríem evitar els pitjors dels efectes. Podeu ajudar a decidir.\nDoneu un cop d’ull a casa vostra. Els llums, la nevera i el televisor funcionen amb electricitat.\nDurant la major part de la història de la humanitat, vam viure sense ella.\nPerò des de finals del segle XVIII l’electricitat s’ha convertit en part essencial de la vida moderna.\nLa vostra llar probablement obtindrà electricitat de les línies elèctriques que circulen pel vostre carrer.\nHistòricament, hem produït electricitat cremant combustibles fòssils com el carbó, el petroli i el gas natural.\nEls combustibles fòssils es formen a les profunditats subterrànies a partir de les restes de plantes i animals antics. Quan els extraiem i els utilitzem per obtenir energia, alliberem carboni prehistòric a l’aire com a diòxid de carboni i metà.\nAquests gasos d’efecte hivernacle funcionen com una manta: a mesura que l’energia del sol escalfa el planeta, impedeixen que s’escapi part de la calor de la Terra.\nEls gasos d’efecte hivernacle també provenen de fonts menys evidents. Penseu en els edificis i les voreres de formigó de la vostra ciutat. El ciment, l’acer i altres indústries representen al voltant del 20 per cent de les emissions mundials.\nEl que mengem també importa. Les vaques i altres bestiars produeixen gasos d’efecte hivernacle.\nEn alguns llocs, com la selva amazònica, la gent tala arbres per netejar terres per cultivar. I això allibera grans quantitats de carboni emmagatzemat a la fusta i als sòls. A escala mundial, l’agricultura i altres maneres d’utilitzar la terra representen aproximadament una quarta part de totes les emissions de gasos d’efecte hivernacle.\nEls canvis meteorològics ens faran més difícil cultivar aliments. En determinats llocs, el subministrament d’aigua s’assecarà.\nTot això sona molt malament. Però NO HA DE SER AIXÍ!\nEncara hi ha temps per triar un camí diferent.\nPodrírem viure i treballar en edificis d’eficiència energètica fets amb materials sostenibles com la fusta i la pedra local.\nLa llum del sol, el vent i altres fonts d’energia renovables proporcionarien electricitat sense produir més gasos d’efecte hivernacle. Podríem emmagatzemar energia addicional per utilitzar-la més tard, de manera que els llums es mantinguin encès fins i tot quan està ennuvolat o quan no hi hagi brisa.\nI aquí teniu les BONES NOTÍCIES: ja sabem com fer molts d’aquests canvis. De fet, ja estan passant a molts llocs, però no prou ràpidament. Això es deu al fet que els majors reptes als quals ens enfrontem no són la ciència, sinó les persones.\nHo farem? L’elecció és nostra!\nCom podríem viure en cases autosuficients, on no depenguéssim d’energies que ens arriben a través de xarxes elèctriques?\nPrevious postConstruint a la sala 2021, 28 de novembre\nCompte enrere per a la propera edició:28 Novembre 2021


Els silencis de Rivera\nEmili Pons | 12/09/2018\nSegurament recorden aquell dia que el senyor Rajoy no es va presentar al Congrés perquè ja sabia que estava sentenciat. Que la moció de censura del senyor Sánchez obtindria prou vots per decantar-lo de la presidència i acabar amb el pou moure en què s’havia convertit el seu govern.\nDarrere seu es va fondre una quadrilla de ministres que, en el millor dels casos, seran recordats per la seva irrellevància, incapacitat i fatxenderia. Però com és costum en la política espanyola, ningú no els demanarà responsabilitats pels mals que van fer i dels que encara en pagam les conseqüències.\nLes últimes relíquies de la casa, les senyores de Cospedal i Sáenz de Santamaría, han abandonat el barco aquesta setmana, mentre el partit s’acomoda a les maneres del senyor Casado. Un personatge de futur dubtós, perquè segurament no podrà defensar ni el títol universitari que s’atribueix, per més que ara pretengui posar de moda que els pensionistes han de cridar «Viva el Rey» cada vegada que cobren la paga.\nAixí és que l’estadista Rajoy, aquell que posava com a exemples de bon govern Jaume Matas, Francisco Camps o Rodrigo Rato -per no mencionar la senyora Rita Barberà, al cel sia- se n’ha anat amb un llegat ben grandós. L’economia espanyola rescatada per Europa (40.000 milions), el partit esfondrat i un miler llarg d’amics imputats per corrupció. I per paga, la croada del 155 contra els catalans independentistes, fracassada (unes quantes veus ho van demostrar ahir dimarts als carrers de Barcelona).\nPerò aquell dia de la moció de censura, el disgust no va ser només per al senyor Rajoy i la seva colla. Tan disgustat com ell ho devia estar el senyor Rivera. Reclamava eleccions, perquè es veia a la cresta de l’onada però amb el precipici davant seu. No se’n va sortir i ara pretén jugar a la pedrea de la loteria nacional provocant unes eleccions anticipades a Andalusia...\nPotser pensa que és la seva última oportunitat de marcar paquet en la política espanyola. Perquè sembla que els grups econòmics que el van enlairar a cop de talonari i de pantalla de televisió, ja no confien en ell. I si és així, haurem de creure que s’ho ha guanyat a pols. Perquè si repassam el seu historial, és sabut que diu que veu espanyols per totes bandes però, a part de la seva obsessió pels catalans, no se li coneix cap altra capacitat.\nBen instal·lat a Madrid, en una casa millor que la del senyor Pablo Iglesias, però sense hipoteca coneguda, ha seguit el ritual propi de la política oficial del país. No reclama que s’investigui la fortuna del rei emèrit ni que es tregui del Valle de los Caídos la mòmia de Franco. Ni per descomptat que s’aclaresqui la relació de la policia espanyola amb l’imam que va promoure els atemptats de Barcelona i Cambrils.\nTampoc es té notícia que es pronunciï sobre la tragèdia dels migrants al Mediterrani ni la venda d’armes de fabricació espanyola als països en guerra. Ni sobre la continuació dels desnonaments de famílies pobres, ni l’escandalós increment del nombre de milionaris a Espanya durant els anys de la crisi -s’ha triplicat!-, mentre els contractes laborals s’han instal·lat en la precarietat, els lloguers en l’abús i les pensions en la incertesa.\nSembla que tampoc li mereix una especial preocupació que els integrants de La Manada o de l’assalt a Blanquerna continuïn en llibertat, ni la persecució judicial de cantants i polítics, que ha menat Espanya a la coa de les democràcies europees. Tot plegat, potser encara no desanimaria els promotors del senyor Rivera, però el problema és un altre: que no té cap discurs alternatiu.\nI potser conscient de la seva misèria intel·lectual, no troba una altra sortida que insistir en el dogma joseantoniano de la unitat de la pàtria per damunt dels drets i llibertats de les persones, i en criminalitzar les aspiracions dels catalans. Amb tan mala fortuna que cada vegada que promou una manifestació en aquest sentit, se li infiltren (diu ell) feixistes esvalotats que acaben repartint llenya als que pensen diferent.


Poblet acull la cloenda de l’any commemoratiu de Mn. Ramon Muntanyola\nEl Monestir de Santa Maria de Poblet ha estat l’escenari triat, aquest dissabte passat dia 3 de febrer, per a celebrar la cloenda de l’any commemoratiu en el centenari del naixement del prevere espluguí Mn. Ramon Muntanyola. Amb aquesta acte s’ha posat fi a prop d’una quarantena d’actes literaris, musicals i culturals que han ajudat a aprofundir en la seva obra i persona.\nEls actes de cloenda van començar l’església abacial amb la celebració de l’eucaristia presidida pel P. Abat, Octavi Vilà, en la qual s’ha fet servir «El Calze de Catalunya», un obsequi rebut pel mateix Muntanyola per subscripció popular i que es conserva al Museu de la Vida Rural de la Fundació Carulla a l’Espluga de Francolí. Tot seguit es va estrenar l’obra «El Cardenal proscrit» amb lletra de Mn. Ramon Muntanyola i música de Valentí Miserachs a càrrec de l’Schola Cantorum de La Selva del Camp.\nFinalment, al Palau de l’Abat va tenir lloc la presentació d’una nova edició ampliada de la biografia «Vidal i Barraquer, cardenal de la pau» de Mn. Muntanyola, a cura del P. Josep Massot i Muntaner i editada per Publicacions de Montserrat. Aquest any se celebra els 150è aniversari del naixement del cardenal Francesc d’Assís Vidal i Barraquer (Cambrils, 1868) qui fou arquebisbe de Tarragona.\nL’acte va comptar amb el vicari episcopal, Mn. Joan Miquel Bravo; el president de la Diputació de Tarragona, Sr. Josep Poblet; l’alcalde de l’Espluga de Francolí, Sr. David Rovira; el director dels Serveis Territorials de Cultura de la Generalitat, Sr. Jordi Agràs o el coordinador del Centenari de Mn. Muntanyola, Sr. Josep M. Vallès, entre d’altres autoritats.\nFotografies: Xavier Lozano


Concurs 13.0 - Internet a traves de l'art\nUs presentem les obres que s'han presentat al concurs "10.0 Evolució és revolució" per il·lustrar el mes de gener de 2013.\nQuè us semblen? Us animem a compartir-les amb els vostres amics i contactes. En breu, anunciarem l'obra guanyadora.\nJurat: Armando Sotoca (dissenyador multimèdia); Lluís Campmajor (director d'art); Joel Lozano (dissenyador gràfic); personal de CDmon.\nCDmon està especialitzada a desenvolupar solucions a mida per a cobrir les necessitats de presència a Internet, i ofereix serveis de registre de dominis i allotjament web dirigits a tot tipus de clients: particulars, autònoms, pimes i grans empreses.\nPromsite és un projecte creat l'any 2004 per l'empresa d'allotjament web i dominis CDmon i actualment és un dels programes de patrocini de hosting líder a nivell nacional, amb més de 600 patrocinats.\nObres sota Creative Commons\nLa meva imaginació em porta a crear aquesta composició en la qual Internet, poc a poc, sembla tenir el cicle de vida d'un ésser viu més, en el que tot el que es crea passa a formar part d'un ecosistema digital propi.\nAnna Auberni Torné\nInternet escurça distàncies, Nova York queda a un pas de Barcelona, ens envolta a tots amb la seva xarxa i ens condueix a l'interior del seu món cibernètic.\nXabier Menchaca Arostegui\nL'obra interpreta Internet com una gran connexió. Tots els elements estan connectats al voltant d'un nucli que és la terra i la varietat d'elements (formes geomètriques) representen els diferents tipus de continguts que es comparteixen a Internet.\nAls meus 38 anys, la major part de la meva vida l'he passada sense Internet. En aquest temps, mai hagués imaginat fins a quin punt canviaria la nostra manera de viure. Era inimaginable tot el que a través de la xarxa som capaços de fer en l'actualitat i desconeixem fins on arribarà l'evolució d'Internet. Mitjançant la imatge, tracto de representar aquesta sensació: allò que al principi semblava impossible, ha estat aconseguit.\nEn els temps que corren, basats en prediccions sobre la fi del món, la situació actual de l'economia... Socialment tot presagia una hecatombe basada en l'era actual. Gener, serà el mes fixat per la més que coneguda dificultat del principi/ final? Hecatombe: d'origen grec, s'utilitza per senyalar una gran catàstrofe amb una gran mortaldat.\nHem creat una estructura a través d'elements virtuals que simulen la cara d'un mono. Internet està format i alimentat per milers de mans que ho mantenen en marxa i per aquest motiu, hem utilitzat les mans de diverses persones per reflexar-ne l'essència, el mecanisme que realment fa d'Internet un ésser viu... Igual que el mono.\nDavid Pararols Torregrossa\nL'artista s'expressa i comparteix la seva obra per tots els canals que li ofereix Internet, a la vegada que rep una gran quantitat d'influències per aquest mateix mitjà. Internet i les tecnologies que el fan possible complementen l'artista i aquest influeix i és influït per altres. L'art a través d'Internet som tots i tots som Internet a través de l'art.\nSimplifica de manera gràfica com la circumferència ha estat la forma que ha evolucionat i revolucionat la història de la humanitat. La roda i l'arroba es simbolitzen en la seva forma com dues fites en la història de la humanitat, que obre els seus límits econòmics, intel·lectuals i geogràfics més enllà del seu entorn més proper.\nMarcel·lí Gutiérrez Arumí\nRetrat de Jimi Hendrix a partir de píxels, l'essència del món d'Internet.\nRoberto Lorenzo (Rob Loren)\nUna imatge que interpreta els teoremes sobre equacions polinòmiques, el temps i la natura.\nChoose Connect Discover\nEl treball busca representar, d'una manera directa, simple i iconogràfica, les possibilitats d'Internet respecte l'art i el seu coneixement. L'usuari, a través de la xarxa, pot obrir nous camps de coneixement i actuació. Diferents opcions per escollir, connectar i descobrir l'art.\nVíctor Masferrer Anglada\nL'arxiu global de la nostra memòria és ara una xarxa etèria de nodes interconnectats. Per no delegar-nos completament, cal recordar que "la memòria del cel" ha de ser també "la memòria de la terra". Perquè la nostra memòria sigui més arrel i no tan aire.\nJose Antonio Checa Oloriz\nL'art traspassa els límits d'allò físic i tangible per arribar a un nou mitjà per on propagar-se.\nL'obra consta d'un lettering 3d en el qual es pot llegir la paraula "Art". En aquest cas s'ha canviat la lletra "a" pel signe de l'arroba, creant així un nexe d'unió entre art i Internet.


Torrent continua amb el projecte de Reurbanització del Barri de l’Alter – RiberaTV\nTorrent continua amb el projecte de Reurbanització del Barri de l’Alter\nL’Ajuntament de Torrent continua amb el desenvolupament del pla de Reurbanització del Barri de l’Alter. Fins al moment, s’han acabat les obres dels carrers Abastidores, Alcalde Salvador i Mare de Déu dels Desamparats. El carrer Sant Bàrbar es troba a meitat de procés i s’han iniciat les obres al carrer Santíssim Trinidad.\nAquesta iniciativa inclou altres actuacions en carrer Alaquás, carrer de Déu del Pilar, carrer Sant Isidre i carrer Sant Llucia.\nEl canvi en el disseny de la secció dels vials, amb repavimentació de les voreres i calçades, millorant les zones per als vianants i la seua seguretat; la renovació de la xarxa de proveïment, eliminant la canonada de fibrociment existent i substituint-la per una nova xarxa de funció dúctil; la renovació de la xarxa d’aigües pluvials\nTorrent continua amb el projecte de Reurbanització del Barri de l’Alter added by Ribera Televisió on 18 juny, 2021


Preguntes freqüents | Punts Estrella | "la Caixa"\nEl teu regal, en 3 passos\nConeix el programa Punts Estrella\nCom puc aconseguir Punts Estrella?\nCom puc saber quants Punts Estrella tinc en cada moment?\nPuc acumular els punts obtinguts amb diferents targetes per augmentar els punts disponibles?\nQuè passa amb els punts que hagi acumulat si perdo o em roben la targeta?\nFins quan dura el programa?\nTenen data de caducitat els meus Punts Estrella?\nQuins regals puc obtenir?\nQuin és el procés per demanar els regals?\nA quants euros equivalen els punts que se cedeixen a una ONG del catàleg de Punts Estrella?\nCom puc obtenir regals\nQuina garantia tenen els regals de Punts Estrella?\nQuin és el procés per canviar o tornar un article?\nAcumular Punts Estrella és molt fàcil. Els pots aconseguir mitjançant les compres que facis amb les targetes, o pel fet de pertànyer als programes Nòmina, Comerç o Professional multiEstrella:\nTargeta: per cada 6 euros pagats amb la targeta aconseguiràs 1 punt, sempre que l’import mínim de la compra sigui superior a 6 euros.\nI si compres en algun dels establiments adherits al programa, els podràs multiplicar per x 2, per x 3 o per x 5. A més, periòdicament t’oferim promocions perquè encara tinguis més avantatges. Les disposicions d’efectiu no s’inclouen en el programa. Consulta tots els establiments adherits a la secció de comerços multiplicadors www.lacaixa.es/puntsestrella\nMultiEstrella: els beneficiaris del programa Nòmina multiEstrella, Comerç multiEstrella i Professional multiEstrella obtenen cada trimestre natural 150 Punts Estrella o 400 si a més tenen la hipoteca a ”la Caixa”.\nA més, aquests Punts Estrella trimestrals es multipliquen x 2, x 3 o fins i tot x 4 segons els productes que tingui contractats. Consulta totes les condicions del programa a www.laCaixa.es. Els Punts Estrella atorgats pel programa multiEstrella tenen consideració de retribució en espècie i estan subjectes a la retenció segons la normativa fiscal vigent.\nCampanyes i promocions: pots aconseguir Punts Estrella participant en campanyes de ”la Caixa”.\nPots consultar els Punts Estrella:\na través d’internet. Consulta ara el teu saldo de punts!\nen qualsevol caixer de "la Caixa"\nen qualsevol oficina de ”la Caixa”\na través de CaixaMòbil\nAcumules punts amb cada targeta de la qual siguis titular i que formi part del programa de Punts Estrella.\nA més, es poden sumar els punts aconseguits entre les targetes del titular i les del beneficiari. Només ho has de demanar en qualsevol oficina de ”la Caixa”.\nA través de Línia Oberta podràs cedir i associar els punts al compte de Punts Estrella que tu triïs.\nA més, si vols, pots vincular, de manera permanent, els diversos comptes de punts dels quals siguis titular i rebre, d’aquesta manera, la informació dels teus punts agrupada en un sol compte.\nSi perds alguna targeta o te la roben,truca immediatament al 902 200 202 (00 34 933 30 70 09 des de l’estranger) perquè la puguin bloquejar a l'instant.\nEn qualsevol cas, no perds els Punts Estrella que hagis acumulat fins aleshores amb la targeta. Tan bon punt et lliurin la targeta nova, has de demanar que t’associïn el nou compte de Punts Estrella amb l’anterior.\nEl programa Punts Estrella s’estableix amb caràcter indefinit, sense data d’acabament.\nEls Punts Estrella que acumulis els pots bescanviar per regals del catàleg vigent aleshores.\n”la Caixa” es reserva el dret de suspendre el programa i/o de modificar-ne les normes i les condicions i es compromet a comunicar-ho adequadament a través dels canals habituals de comunicació amb els clients.\nde forma adequada, per escrit\na través de publicitat a les oficines\nTria tranquil·lament el regal que t’agradi més. Si després resulta que no és com esperaves, no t’amoïnis, només n’has de conservar l’embalatge originals i comunicar-ho abans de 7 dies a partir de la data de recepció. Immediatament et reemborsarem els punts perquè puguis triar un altre regal.\nNo aplicable a articles o serveis oferts per tercers. En aquests casos, el termini de lliurament, les condicions de devolució i altres aspectes inherents a l’oferta els estableix directament l’oferent d’acord amb la llei. Pe a més informació, contacta amb l’oferent a través dels mitjans que s’indiquen en cada producte.\nA partir de l’1 de gener de 2010, els punts caduquen el 31 de desembre del segon any natural següent al de la data de l’obtenció. No obstant això, quan durant un període de dos anys no s’arribi a fer cap moviment al compte de punts, caducaran tots els punts que s’hagin acumulat fins a la data de l’últim moviment d’aquest compte.\nAmb els Punts Estrella pots obtenir una gran varietat de regals per a tu i els teus o, si t’ho estimes més, pots bescanviar els punts per xecs regal amb descomptes en diversos serveis o convertir-los en Punts Vueling o Punts Amigos de Paradores per bescanviar-los en vols o estades.\nTambé hi ha la possibilitat de donar els Punts Estrella per col·laborar en projectes solidaris que duen a terme diverses ONG:\nEls catàlegs en vigor informen dels regals disponibles en el moment d’impressió i dels Punts Estrella que es necessiten per obtenir-los.\nL’edició d’un nou catàleg anul·la la validesa dels anteriors. Si s’exhaureixen les existències d’algun regal, ”la Caixa” el podrà substituir per un altre de valor i característiques semblants o, excepcionalment, eliminar-lo del catàleg.\nEn el cas d’ofertes comercials de tercers, ”la Caixa” no pot garantir la disponibilitat d’articles o serveis pel fet que l’oferta es fa directament a través del proveïdor de l’article o servei respectiu. Per a més informació, contacta amb l’oferent corresponent a través del canal que t’especifiquem en la descripció.\nEls passos que has de seguir per bescanviar els Punts Estrella per regals depenen del tipus de regal.\nEls objectes es poden demanar:\nper internet. Demana'ls ara!\na través dels caixers de "la Caixa"\na l’oficina de ”la Caixa” que vulguis\nL’article estarà disponible a l’oficina que s’indiqui en un termini de 7 dies hàbils després d’haver-lo demanat.\nPer als regals d’un valor superior a 4.500 punts o per a un conjunt de regals que sumin com a mínim aquesta quantitat d’una mateixa comanda, se’n pot demanar la tramesa a domicili sempre que sigui dins del territori espanyol. En aquest cas, el regal es rep al cap de 10 dies hàbils (dins de la Península).\n2. Traspassos a altres programes\nSi traspasses els Punts Estrella a un altre programa, quan se n’hagi fet el traspàs no es podrà retrocedir l’operació.\n3. Xecs regal\nPer a més informació, contacta amb l’oferent a través del canal que t’especifiquem a la descripció.\n4. Donatius També pots donar els punts a projectes solidaris de diverses ONG. Aquesta donació no es pot deduir en l’IRPF.\nNo és possible donar un valor exacte, ja que varia en funció de la tipologia del projecte seleccionat i el momenten què es faci el donatiu. Les donacions es tradueixen directament en aportacions econòmiques a projectes molt concrets, amb característiques que també influeixen en el valor del donatiu final.\nLa donació de punts no dóna dret a deducció en l’IRP\nDarrere de cada un dels nostres regals i per als que ho requereixin sempre hi ha la garantia del fabricant, ja que ens assegurem que tots els articles compleixen les normatives legals vigents.\nEn el cas d’ofertes comercials de tercers, ”la Caixa” no pot garantir la disponibilitat dels articles o serveis ja que l’oferta la fa directament el proveïdor. Per a més informació, contacta amb l’oferent a través del canal que t’especifiquem a la descripció.\nEl primer que has de fer és contactar amb la teva oficina, on et tramitaran la sol·licitud de canvi o devolució\nCanvi: si vas recollir l’article a l’oficina, l’hauràs de lliurar allà. Si vas rebre l’article a domicili, un missatger el passarà a recollir a la mateixa adreça.\nHas de demanar el canvi dins dels 15 dies hàbils des del moment de la recepció del regal i lliurar-lo amb l’embalatge original. La nova comanda es lliurarà on es va lliurar la comanda inicial.\nDes del moment de la tramitació del canvi, el termini de recepció de l’article nou serà de 7 dies hàbils si el lliurament és a l’oficina, o de 10 dies hàbils si el lliurament es fa a domicili.\nDevolucions: si el regal triat no és com esperaves, no t’amoïnis. Només has de conservar l’embalatge original i comunicar-nos-ho abans de 7 dies hàbils a partir de la data de recepció: immediatament et reemborsarem els punts perquè puguis triar un altre regal. El regal es recollirà on es va lliurar.\nNo aplicable a articles o serveis oferts per tercers. En aquests casos, el termini de lliurament, les condicions de devolució i altres aspectes inherents a l’oferta els estableix directament l’oferent d’acord amb la llei. Per a més informació, contacta amb l’oferent a través dels mitjans que s’indiquen en cada producte.


Beques AENA per a cursos de formació contínua 2014\nL'Entitat Pública Empresarial Aeroports Espanyols i Navegació Aèria (AENA), amb la col · laboració de l'Organització de l'Aviació Civil Internacional (OACI), organitza i programa conjuntament el projecte que comprèn l'assignació i finançament d'unes beques, corresponents a diferents mòduls del programa del Màster en Gestió deSistemas Aeronàutics de l'any 2014, impartit per l'Escola Tècnica Superior d'Enginyers Aeronàutics de la Universitat Politècnica de Madrid. El Programa de Cooperació Internacional d'Aena està dirigit a professionals de l'aviació civil de països llatinoamericans vinculats històricament amb Espanya, amb l'objectiu de capacitar i desenvolupar el transport aeri en aquests països.\nPer als propers mesos de l'any 2014, els mòduls seleccionats es distribueixen de la següent manera:\n8 beques per al curs "Sostenibilitat i Medi Ambient" (del 29 de setembre al 10 d'octubre).\n8 beques per al curs "Planificació de Sistemes Aeronàutics" (del 27 d'octubre al 7 de novembre).\n8 beques per al curs "Operacions Aeroportuàries" (del 10 al 21 de novembre).\n8 beques per al curs "Gestió de la Seguretat Operacional" (del 24 de novembre al 5 de desembre).\nTermini de presentació d'instàncies: almenys 35 dies abans de l'inici del curs seleccionat.


Enviar aquesta notícia per e-mail Imprimir aquesta notícia ciutat 04. 04. 2014 Compartir a Twitter Compartir a Facebook\nÈxit del Saló Alimentària\nAmb més de 140.000 visitants\nLa vintena edició d’Alimentària tanca les portes al recinte firal de Gran Via assolint el seu principal objectiu: la internacionalització del saló. Els visitants estrangers han augmentat en un 30 per cent respecte a l’edició anterior i s’ha arribat als 42.000 visitants, procedents de 141 països de tot el món.\nL’arribada d’expositors internacionals han realitzat més de 10.000 reunions de negoci, un 25% més que 2012. Alimentària dóna un pas més amb la presència de xefs, que acumulen més d’una cinquantena d’estrelles Michelin, i la presentació i d’una gran varietat de productes innovadors en el sector de l’Alimentació.\nEl director del Saló Alimentària, Toni Valls, ha explicat que estan “molt satisfets per haver arribat als 142.000 visitants. La xifra més important és que hem crescut en un 2 per cent en internacionalització, respecte a l’anterior. “\nA més, s’ha aconseguit convocar a més de 600 compradors estrangers d’alt nivell, un 50 per cent més que 2012. Es tracta de grans importadors i distribuïdors d’ Europa, Àsia, Llatinoamèrica i els Estats Units.\nPel que fa al recinte fira, Vall ha afegit que “compleix tots els requisits a nivell operatiu, logístic de facilitats tecnològiques. Per tant, la satisfacció és absoluta”\nEl Saló Alimentària més internacional obre portes\nPlena ocupació hotelera a L'H per l'Alimentària\nEmpreses de L'H busquen obrir mercats a Alimentària


Construcción de un nuevo supermercado Spar en L'Ametlla de Mar\nConstrucció d’un nou supermercat Spar\nL’Ametlla de Mar és un municipi coster de la comarca del Baix Ebre. Entre d’altres, és conegut, sobretot, per les seves platges i cales. L’obra ha consistit, doncs, en la construcció d’un nou supermercat Spar.\nClient: FF Inmobles, SL – Grup Fragadis – Supermercats Spar\nCategoria: Sector comercial\nL’equip de Coasa hem estat els encarregats de dur a terme la construcció d’un nou supermercat Spar a l’Ametlla de Mar, un dels municipis més turístics de la província de Tarragona.\nLa construcció s’ha dut a terme, concretament, a la urbanització Les Tres Cales.\nAixí, el nou Spar, inaugurat el darrer 24 de febrer, compta amb un total de 20 treballadors i treballadores i amb una superfície comercial de més de 1.200m2.\nPel que fa les característiques tècniques del projecte, hem empleat una estructura metàl·lica i revestiment ceràmic revestit amb xapa grecada, el color i geometria dels quals són totalment corporatius.\nA més, hem dut a terme la creació i construcció d’una sala de vendes i un altell tècnic amb càmeres de fred i un espai de magatzem.\nLa façana principal l’hem construït a través del sistema mur cortina, un sistema de façana independent de l’estructura resistent de l’edifici que es construeix de manera continua per davant d’ella.\nPer un altre costat, hem realitzat un gran espai exterior destinat a l’aparcament, el qual compta amb 73 places d’aparcament per a automòbils i 24 places per a bicicletes.\nLa direcció d’execució d’aquesta obra va estar sota les mans de Proega Enginyeria.\nPer una altra banda, el cap d’obra de la construcció va ser l’arquitecte Josep Sanz.\nAmb aquest establiment, ja són 99 les tendes que Fragadis posseeix en actiu a la província de Tarragona. Així, ens sentim ben contents de formar part d’aquest projecte! 🏗 Gràcies per confiar en nosaltres un cop més.


Vint mesos sense permís per a un dels detinguts per la pintada ‘skate’ a l’ambaixada espanyola - Altaveu el diari digital d'Andorra\nEl Tribunal de Corts condemna el jove per un delicte menor de conducció de vehicle automòbil amb un grau d’alcoholèmia superior a 0,8 grams -de fet, va donar 2,26- amb l’agreujant que ja era reincident\n19/05/2022 (11:48 CET)\nUn operari netejant la pintada. Toni Solanelles\nSeguir un tractament mèdic fins a la seva desintoxicació relativa a l’alcohol i vint mesos de retirada del permís de conduir. Aquesta és, en essència, la condemna que el Tribunal de Corts ha imposat a un dels joves que van ser detinguts la matinada del 2 d’agost del 2018 després d’haver fet una pintada de reivindicació ‘skater’ a la porta de l’aparcament de l’ambaixada d’Espanya a Andorra, al carrer Prat de la Creu. Per la pintada en sí, ja van respondre els dos arrestats al seu dia. Però calia que es resolgués la conducció sota els efectes de l’alcohol.\nEl cas s’ha resolt ara, en primera instància, després de gairebé quatre anys d’haver succeït els fets i quan el jove, que va camí dels 30 anys, ja ha estat 18 mesos i deu dies sense carnet. Quan el jove va ser controlat en un aparcament de Santa Coloma, a l’exterior del vehicle acompanyat de l’altre noi amb el qual no hi ha dubte que van fer les pintades a la porta de la seu diplomàtica espanyola (una pintada que pretenia inscriure les inicials SDC però que més aviat semblava que digués SOC), el seu estat d’embriaguesa, a simple vista, era notable.\nLa negativa a reconèixer que ell era qui conduïa i atribuir a un tercer que mai va voler identificar el fet de pilotar el Fiat Panda és la clau de volta del judici. Però les gravacions, les filmacions existents i les indagacions fetes per la policia han portat tant la fiscalia, primer, com al tribunal, després, a tenir la certesa que el jove sí que conduïa\nDe fet, tant els responsables comunals de l’aparcament de Prat de la Creu, d’on va sortir el Fiat Panda en què viatjaven i amb el qual es van dirigir cap a una gasolinera de l’avinguda Santa Coloma, com les filmacions de les càmeres de seguretat de l’ambaixada ja advertien que els joves no anaven serens. Els seus moviments i reaccions així ho feien presagiar. I quan se’ls va controlar amb posterioritat, el jove ara condemnat va donar una taxa d’alcoholèmia de 2,26 grams d’alcohol per litre de sang, molt superior al 0,8 màxim permès per estalviar-se la detenció. Però el noi no conduïa en el moment de l’arrest i assegurava que no ho havia fet.\nLa negativa a reconèixer que ell era qui conduïa i atribuir a un tercer que mai va voler identificar el fet de pilotar el Fiat Panda és la clau de volta del judici. Però les gravacions, les filmacions existents i les indagacions fetes per la policia han portat tant la fiscalia, primer, com al tribunal, després, a tenir la certesa que el jove sí que conduïa. I que pel temps passat entre la compra a la gasolinera d’un paquet de cerveses i el moment en què van ser controlats i arrestats, pocs minuts després, no podia ser que hagués assolit el nivell d’alcoholèmia que presentava.\nPer tant, la conclusió és que sí que va conduir anant begut, com ebris haurien fet les pintades a la porta de l’ambaixada després que trobessin un pot de pintura i un rodet en unes obres properes a la legació diplomàtica. I el Tribunal de Corts el condemna per un delicte menor de conducció de vehicle automòbil amb un grau d’alcoholèmia superior a 0,8 grams -de fet, va donar 2,26 com s’ha dit- a la pena de tres mesos d’arrest nocturn condicional qualificat a efectuar una avaluació per la Unitat de Conductes Addictives (UCA).\nSi fos necessari també se li imposa l’obligació de seguir tractament terapèutic adequat fins l’alta mèdica o durant el termini de suspensió de la condemna de quatre anys, així com la privació del permís de conduir per un termini de vint mesos als quals cal descomptar aquells divuit llargs que ja ha estat sense carnet. La pena és més greu, deixa clar el tribunal, per la reincidència de l’implicat, que ja durant el gener d’aquell 2018 havia estat condemnat per la via ràpida a causa d’una altra embriaguesa al volant.


Enric I. Canela » Blog Archive » Capital risc català\nCapital risc català\nLlegeixo al web de Biocat que a través de la seva filial ICF Holding, l’Institut Català de Finances (ICF), reforça el seu compromís amb els fons de capital risc a través de la participació a Ysios Biofund I, fons que centra la seva inversió en empreses biotecnològiques, i Green Alliance, orientat a invertir en companyies d’energies renovables.\nAquestes són les mesures que cal prendre per tal que la propera crisi ens agafi amb els deures fets. Evidentment ara ja s’ha fet tard per pal·liar els efectes de l’actual.\nPodeu completar la informació a Biocat.\nClassificat com a Articles Enric I. Canela, Desenvolupament, Economia, Innovació, Universitat | No hi ha comentaris »


Olalon | Vídeos corporatius a Tarragona\nEls vídeos corporatius són una magnífica carta de presentació interna d’empreses en format audiovisual. Són molt usats també en fires, esdeveniments i presentacions públiques o fins i tot com a presentació en pàgines web.\nProductora de Vídeos Corporatius\nEls vídeos corporatius professionals transmeten una imatge propera, sòlida i coherent de l’empresa que representen, reforçant així els seus valors de branding amb els seus propis treballadors i sobretot amb els seus clients.\nOlalon, vídeos corporatius per empreses\nA Olalon estem especialitzats en la realització de vídeos corporatius des dels nostres inicis. El nostre servei de creació de vídeos corporatius cobreix totes les fases del procés de producció, des de l’estructura del vídeo i el guió fins a l’exportació final en format reproduïble.\nUn bon vídeo corporatiu ha de reflectir els valors de l’empresa que representa amb els recursos propis del llenguatge audiovisual, causant emoció i impacte visual.\nProcés de producció de vídeos corporatius\nGuió, estructura i pla de producció.\nMemòria i desglossament de producció.\nRealització de vídeo corporatiu amb els requisits de producció indicats.\nEquip de realització professional bàsic amb opció a ampliacions tècniques superiors (dollys, grues, drone, fotografia i il·luminació, etc.).\nMuntatge, etalonatge i masterització.\nGestió de fil musical, amb possibilitat de composició de banda sonora original a mida.\nExportació en formats reproduïble amb especificacions tècniques indicades.\nALTRES SERVEIS DE PRODUCTORA AUDIOVISUAL


Informa: Joan Andreu, Museu de la Mediterrània\nDimecres, 20 de març de 2019 a les 11:16\nTorroella de Montgrí (el Baix Empordà) - Les XIV Trobades de Música Mediterrània, Un mar en cercle, tindran lloc els dies 11, 12 i 13 d’abril a Torroella de Montgrí. En aquesta edició, jugarem amb la presència del cercle i el moviment circular en la cultura popular, en la música, la dansa, els jocs, o els instruments, i com a element subjacent en moltes tradicions d’aquí i d’arreu de la Mediterrània. Un cercle que volem que aculli, integri i s’obri a tothom. No li doneu més voltes, i veniu a gaudir de totes les activitats programades.\nDes de les Trobades us oferim quatre activitats formatives, pel que fa als àmbits de la dansa, la percussió i la cançó, impartides per professors de tota la Mediterrània experts en la seva matèria. Amb ells ens endinsarem de forma pràctica i participativa en les músiques mediterrànies.\nMés informació: http://www.trobadesdemusica.cat


Xàtiva aclareix que es podran realitzar cremes al terme municipal fins al pròxim 31 de maig - Xtradio\nDavant les informacions aparegudes en els darrers dies respecte a la crema de restes agrícoles i forestals en l’àmbit de la Comunitat Valenciana en matèria de prevenció d’incendis forestals, l’Ajuntament de Xàtiva ha aclarit que es podran fer cremes al terme municipal fins al pròxim 31 de maig.\nLa Generalitat Valenciana ha emés un comunicat en el qual indica que segons la Llei 7/2022 de residus i sòls contaminants per a una economia circular, no està permesa la crema de residus vegetals generats en l’entorn agrari o silvícola i únicament podrà permetre’s amb caràcter excepcional, i sempre que es compte amb la pertinent autorització individualitzada que ho permeta.\nEn aquest sentit, la Conselleria d’Agricultura ha explicat que els municipis amb plans i ordenances de cremes presentats amb anterioritat a l’entrada en vigor de la llei estatal de residus i sòls contaminants podran mantenir l’ús del foc per a eliminar les restes agrícoles en el període autoritzat (fins al 31 de maig, fins a les 13:30 hores i amb nivell de preemergència 1). L’ens autonòmic ha reconegut la potestat d’establir un període transitori de tres anys als Ajuntaments que hagen planificat amb antelació l’ús del foc en el seu terme municipal -com és el cas de Xàtiva-, a través d’autoritzacions ja existents o sol·licituds presentades prèviament a l’entrada en vigor de la norma estatal, el passat 10 d’abril.\nEl Pla Local de Cremes de Xàtiva es va aprovar en 2020 per tal de complir amb l’obligació legislativa i actualitzar el Pla vigent fins aleshores (que datava de 1995) per tal d’adaptar-lo a les noves circumstàncies.


Indiana Jones al Puig de Sitges | Quadern de Terramar Blog&Web de Vinyet Panyella\nIndiana Jones al Puig de Sitges\nPosted by VinyetBlogweb 2010-2014 1 Març 2014\nHi ha més d’una generació que identifica l’arqueologia amb un tipus ben plantat amb barret ample i fuet a la mà i que té per nom Indiana Jones, Indy per als amics. És arqueòleg i professor i compta amb un singular currículum d’aventures que l’han convertit en un prototipus i un tòpic. Només li ha faltat el físic d’en Harrison Ford per acabar de reblar el perfil d’arqueòleg de pel·lícula. Però el cert és que, més enllà de les aventures trepidants d’aquest protagonista de cinema que ha marcat època, l’arqueologia ha estat envoltada d’un no sé què de misteriós i d’aventurer. Les novel·les de l’Àgatha Christie, que ho coneixia de prop perquè es va casar amb un arqueòleg i el va ajudar en les seves campanyes, hi han contribuït no pas poc des de la seva coneixença directa i familiar de l’ofici. Lawrence d’Aràbia va ser arqueòleg en la seva joventut…\nIndiana Jones, Indy per als amics\nNo pretenc ironitzar sobre una disciplina científica tan important i compromesa amb el patrimoni com és l’arqueologia sinó tot el contrari. Desvetllar els secrets de la terra, que és l’ofici dels arqueòlegs, per descobrir cultures i crear coneixement és una dedicació que conté aquest punt de misteri i d’expectativa com ho pot ser també la feina d’un científic de laboratori. Però furgar terra endins és tan simple com primari; és traspassar el límit del que coneixem per cercar el que la intuïció, l’experiència i l’estudi fan suposar que pot existir. Hi ha una gran dosi d’expectativa i d’aventura, per més que es tracti d’obrir carrers, explorar fonaments, picar terra a camp obert o endinsar-se en munts de ruïnes. La terra i la mar tenen els seus secrets i els arqueòlegs els revelen i els exposen a la llum del dia.\nLes darreres troballes arqueològiques al Puig de Sitges (setembre 2013)\nLa I Jornada d’Arqueologia a Sitges que se celebra avui, divendres de Carnaval, en una marató d’intervencions que, aplegades, constitueixen el relat de les gestions, intervencions i troballes que s’han esdevingut al terme. Hi intervindran els seus protagonistes i els experts des de diversos àmbits de la disciplina. No voldria avançar resultats, però sí que puc assegurar que el conjunt d’intervencions constitueixen l’estat de la qüestió de l’ara i aquí de l’arqueologia sitgetana. Són, en certa manera, un punt i a part de com fins ara ho hem viscut en el sentit que el llegat arqueològic sitgetà actualment dispers acabarà essent reunit d’una forma o altra a Sitges per part del Consorci del Patrimoni de Sitges que, d’acord amb l’Ajuntament i la Regidoria de Cultura, vetllarà per l’inventari, conservació i difusió d’aquest patrimoni. La Jornada té el valor d’inventari sumari narrat pels seus protagonistes i està prevista l’edició de les intervencions que se’ls han encomanat, de manera que aquest estat de la qüestió quedi en lletra impresa i en suport virtual.\nA partir d’aquest punt caldrà continuar la feina. La dels arqueòlegs, vull dir. Perquè tal com els lectors de L’Eco de Sitges van poder comprovar la setmana passada, en matèria d’arqueologia a Sitges queden no pocs interrogants.\nEns queda el que durant temps ha estat l’enigma del Puig de Sitges, aquest turó que és una mena de centre del món per a molts de nosaltres, un nucli de població posterior als Neandertals de Les Coves i anterior als habitants de la vil·la romana del Vinyet. El turó i la mar als seus peus, la gran desconeguda, pel que diuen els experts. L’arqueologia medieval i moderna també ens pot donar sorpreses entre edificis camuflats en reconstruccions, modificacions i restes poc o molt visibles que permeten identificar la continuïtat de la població del puig més enllà dels íbers romanitzats. A l’antiga Subur i a la Sitges medieval potser Indiana Jones hi hauria vingut a cercar tresors, però els nostres arqueòlegs hi troben coneixements i història.\nEl mapa de Sitges amb indicació dels punts on s’han trobat restes arqueològiques al Puig de Sitges.\nPosted in: El Marge Llarg, Història, SitgesTagged: Agatha Christie, arqueologia, El Vinyet, Indiana Jones, Lawrence d'Aràbia, Les Coves, Puig de Sitges, SuburPermalinkDeixa un comentari\n← Esprit Montmatre: joventut, art i bohèmia\nLes dones sense nom i l’enigma de Miss McFlower →


Les forces de seguretat intensificaran els controls per garantir el confinament - TV Digital Ontinyent\n21 juny 2021 - 18:29 h\nInici Ontinyent Les forces de seguretat intensificaran els controls per garantir el confinament\nLes forces i cossos de seguretat i de resposta a l’emergència d’Ontinyent s’han reunit este matí per vídeo-conferència amb l’alcalde de la ciutat, Jorge Rodríguez, qui ha estat acompanyat per la primera tinent-alcalde, Natàlia Enguix, i el regidor de Seguretat, Pepe Gandia. L’objectiu d’aquest encontre telemàtic, que ve celebrant-se de manera periòdica des de l’inici de la pandèmia, era fer un balanç de les quasi dues setmanes de l’estat d’alarma a Ontinyent.\nEls responsables de la Policia Nacional, Guàrdia Civil, Policia Local i Bombers han explicat als membres del Govern d’Ontinyent que, dins de la dificultat de mantindré un confinament tan llarg, el comportament de la ciutadania està sent “exemplar” i que la gran majoria de la població està complint el confinament “amb molta disciplina”.\nEn aquest sentit, la primera conclusió de la reunió és que les més de 150 sancions imposades fins al moment representen “un percentatge molt baix respecte al nombre d’habitants”, però que, tot i això, s’ha acordat “intensificar els controls” durant cap de setmana per tal de dissuadir a la ciutadania d’eixir al carrer sense un motiu justificat: “és molt important que se tinga la percepció que botar-se el confinament té conseqüències”.\nA més, les forces de seguretat han informat que s’ha detectat a Ontinyent una notable disminució dels actes delictius, que han passat a ser quasi residuals des de l’entrada en vigor del decret d’alarma.\nFelicitacions a les forces de seguretat i a protecció civil\nL’Alcalde d’Ontinyent, Jorge Rodríguez, ha agraït en nom de la població a les forces de seguretat i de resposta a l’emergència la seua dedicació en estos moments tan complexes: “la seguretat de la nostra ciutat està en bones mans, en gent molt professional, que es desviu per garantir el compliment de la llei i que sempre està disposada a tirar un mà”. Una felicitació que l’Alcalde també ha fet extensiva la tasca dels voluntaris de Protecció Civil, encarregats del servei d’atenció a les persones majors: “estem molt orgullosos del cos de Protecció Civil, sense la seua tasca haguera estat més difícil atendre l’emergència humanitària que ha provocat la pandèmia”, ha assenyalat Jorge Rodríguez.\nArticle anteriorLa Comunitat Valenciana apunt de triplicar la mitjana de casos diaris de coronavirus\nArticle següentAER demana accions a preservar les economies d’autònoms i micropimes rurals


Conveni de col·laboració amb Obra Social Caja Madrid\nL’objectiu d’aquest projecte és apropar la jardineria i l’horticultura a aquestes persones, la qual cosa millorarà la seva qualitat d’assistència. Per a dur a terme l’activitat, la Fundació necessitarà l’adquisició d’un vehicle adaptat per al trasllat de les persones que participaran en aquesta activitat.\nL’acte ha tingut lloc a les instal•lacions de la Fundació i han participat el President de la Fundació Mas Albornà, Martí Solé; el coordinador de Caja Madrid a Catalunya i Balears, Sergi Capell i el Director de l’oficina de Vilafranca, Xavier Àrboles.\nAquesta col•laboració, doncs, serveix per a posar de manifest la tasca que entitats com Mas Albornà desenvolupen al territori i el rol que exerceixen dintre de la societat i la necessitat que hi ha que aquestes entitats –anomenades del tercer sector- disposin de recursos per a garantir les millors condicions al col•lectiu al qual atenen.\nEl projecte que es podrà dur a terme gràcies a aquesta col•laboració es fonamenta, principalment, en la posada en marxa d’una nova activitat dintre del Centre Ocupacional (centre de dia per a persones amb un nivell de discapacitat elevat) que es desenvoluparà a l’aire lliure en unes instal•lacions situades a 15km de la Fundació. Per aquest motiu, és necessària l’adquisició d’un vehicle adaptat per al transport de les persones usuàries a la zona on es desenvolupa l’activitat. És aquest vehicle, doncs, l’eix central de l’ajut que l’Obra Social Caja Madrid realitza a Mas Albornà.\nLa nova activitat pretén posar en relació els usuaris del Centre Ocupacional amb les plantes, a través de la posada en marxa i posterior manteniment d’un hivernacle. La idea és acostar la jardineria i l’horticultura a aquestes persones la qual cosa millorarà la seva qualitat d’assistència (es tracta de persones adultes amb un 65% de discapacitat).\nLa varietat d’activitats que ofereix el Centre Ocupacional potencia la diversitat i la qualitat del servei assistencial. I és que cada persona té unes necessitats específiques així com necessitats personals. Com més activitats de qualitat es puguin oferir, major capacitat de servei es disposarà i millorarà, d’aquesta manera, la qualitat de vida d’aquestes persones.\nObra Social Caja Madrid col•labora amb més de 70 projectes de diverses entitats que atenen a col•lectius socials a Catalunya i Balears. Aquestes ajudes permeten el desenvolupament dels programes d’entitats i institucions que treballen amb col•lectius en situació de desigualtat i/o exclusió social amb l’objectiu de potenciar la seva inserció social i la integració laboral. Aquestes associacions treballen amb infants i joves en risc social, persones amb discapacitat, població immigrant, malats d’Alzheimer i Parkinson, dones maltractades, col•lectiu de prostitució, persones sense llar, dones amb especials dificultats d’inserció o desempleats/des de llarga durada.\nMés informació al nostre blog (www.masalborna.org/blog)


Uncategorized – CatDrone\nAeroports Espanyols i Navegació Aèria, el gestor de navegació aèria a Espanya, ha informat fa uns minuts de l’existència de «demores» a l’aeroport Adolfo Suárez de Madrid-Barajas «davant la possible presència de drones als voltants». AENA ha confirmat que l’espai aeri de l’aeroport s’ha tancat, encara que en una última actualització s’està permetent l’entrada de trànsit i fins i tot comencen a operar enlairaments des d’una de les pistes.\nSens dubte la fotografia amb drons està de moda; i això ho saben bé en Art Photo Travel, una associació cultural italiana responsable del concurs Dron Awards 2019. Un certamen fotogràfic que se celebra des de l’any passat per a premiar les millors fotografies d’aquesta disciplina.\nI si les fotos de l’any passat eren interessants, les d’aquest any no són menys. De fet, la participació ha augmentat fins a aconseguir més de 4.500 entrades provinents de fotògrafs de 107 països diferents.\nTotes aquestes fotos participants es van repartir en les sis categories a concurs (Abstract, Nature, People, Sports, Urban i Wildlife) més una per a vídeo i el premi al “Fotògraf de drons de l’any” per una única (i cridanera) foto.\nEn aquest cas el guanyador va ser el polonès Jacek Deneka per la seva foto ‘A Shoal of Colorful Fish’. Una instantània que mostra a esquiadors de fons durant una carrera, en concret una de 50 km que se celebra habitualment en el Festival d’esquí Bieg Piastow (organitzat en Jakuszyce, Polònia).\nAquestes son les fotos guanyadores.\nFotograf de drons de 2019:\nFlorian Ledoux amb la foto ‘A Shoal of Colorful Fish‘:\nGuanyador: Marc Le Cornu amb ‘Infinity Eight’:\nGuanyador: Jeremiasz Gądek amb ‘Island of Love’:\nRunner Up: Shihui Liu amb ‘Mirror of the Land’:\nHighly Commended: Coulson & Tennant amb ‘Playful Minke’:\nGuanyador: Khanh Phan amb ‘Flowers on the Water’:\nGuanyador: JoSon amb ‘After The Snow Storm’:\nHighly Commended: Coulson & Tennant amb ‘Navigating the Ice’:\nRunner Up: Jassen Todorov amb ‘In the Age of Aviation’:\nHighly Commended: Azim Khan Ronnie amb ‘Kutupalong’:\nVencedor: Florian Ledoux amb ‘Crabeater Seals on Ice’:\nRunner Up: Diana Buzoianu amb ‘Alone’:\nHighly Commended: Bachir Moukarzel amb ‘Nomads’:\nDe la Xina ens arriben unes imatges espectaculars, les de 1.374 drons volant per fer un espectacle de llums sorprenent. Una empresa va muntar aquest enlairament massiu de drons, de nit i sobre la ciutat de Xi’an.\nRècord mundial Tot i que alguns dels drons van fallar i van caure, l’espectacle va batre el rècord mundial d’aquests aparells sobrevolant al mateix temps, que van protagonitzar un espectacle amb llums i coreografies realment increïble.\nL’artista holandès Bart Jansen és recordat per convertir al seu difunt gat en un helicòpter. El seu següent projecte és una mica més ambiciós: fer volar a un estruç. L’estrany aparell, fruit de més d’un any de treball, ha estat batejat Orvillecopter, en honor a un dels pares de l’aeronàutica.\nEl mecanisme, fet del cadàver conservat d’una d’aquests ocells sense vol, mesura 3 metres de llarg i pes al voltant de 21 quilos, la qual cosa fa difícil d’elevar a una gran altura.\nJansen ha estat molt criticat pel seu treball de convertir animals en aparells. No obstant això, l’artista ha dit en reiterades ocasions que els cadàvers que utilitza van pertànyer a éssers que van morir per mort natural.


Sànchez s'obre amb ERC a reprendre la taula de diàleg sense caure "en la ingenuïtat"\nActualitzat 02/03/2021 11:33 CET\nEl secretari general de Junts, Jordi Sànchez, ha explicat aquest dilluns que en les negociacions amb ERC han posat sobre la taula la possibilitat de reprendre la taula de diàleg amb el Govern central sempre que tingui concreció i no caigui "en la ingenuïtat".\n"El diàleg és una opció? És una opció. ERC ho ha defensat en campanya i nosaltres també diem que el diàleg i la negociació són desitjables. Probablement, el que hem de construir és què significa quan parlem de diàleg, amb quin mètode, calendari i l'agenda", ha especificat en una entrevista de TV3 que ha recollit Europa Press.\nSegons Sànchez, no han renunciat mai al diàleg i a la negociació, però creu que "no es pot viure en una ingenuïtat que alguns --en referència al Govern central-- utilitzen de manera permanent per mantenir posicions molt poc respectuoses amb el resultat de les urnes".\nA més de l'ordre del dia, el dirigent de Junts creu que hauria d'acordar amb els republicans el mètode i els objectius que han de buscar en aquest diàleg perquè després es pugui materialitzar.\nSense voler aprofundir en el fons de les negociacions amb ERC i la CUP, Sànchez ha advertit que no s'entendria que, després d'haver superat el 50% dels vots independentistes, ara aparquessin aquest objectiu, i per això ha cridat a aprofitar aquesta oportunitat per tenir una majoria i un govern independentista que els permeti avançar.\nTambé ha reiterat la importància d'assolir una estratègia conjunta de l'independentisme a la resta d'institucions on són presents, com el Congrés, i creu que hi ha "bona sintonia" per aconseguir-ho.\nPer Sànchez, és important que el nou Govern i la majoria independentista al Parlament treballin per assolir aquest objectiu com més aviat possible, tot i que no ha volgut concretar si aquesta legislatura acabarà amb una Catalunya independent.\nDesprés de recalcar que Junts no proposa celebrar un altre referèndum, tot i que l'acceptarien "entusiastes" si l'Estat en proposés un acordat, ha apel·lat ERC i la CUP a trobar espais d'enteniment per avançar.\nSobre el fet que la Fiscalia Superior de Catalunya hagi presentat una querella contra l'actual president del Parlament, Roger Torrent, i tres membres més de la cambra catalana, considera que és una manera de recordar que volen "continuar vetllant, en nom d'un determinat ordre i concepció de la llibertat d'expressió, i tutelant el Parlament".\nEn la seva opinió, el Parlament ha de poder actuar amb llibertat i tots els seus membres s'han de poder expressar sense por a represàlies, i per això demana que la futura Mesa sigui "garant de la llibertat d'expressió".\n"La majoria independentista ha de permetre que el Parlemnt recuperi una normalitat que aquesta ultima legislatura no hem vist", ha lamentat.


Rajoy deixarà avui els funcionaris sense paga extra de Nadal\nEl govern espanyol reuneix els sindicats de l'administració pública per explicar-los les retallades\nEls sindicats de funcionaris escoltaran aquesta tarda els plans del govern espanyol per reduir costos laborals i complir amb Brussel·les. Esperen la tisorada més agressiva de les que han patit fins ara.\nDANI SÁNCHEZ UGART BARCELONA. 11/07/2012 00:00\n260x366 Rajoy deixarà avui els funcionaris sense paga extra de Nadal Rajoy deixarà avui els funcionaris sense paga extra de Nadal\nEls funcionaris es preparen avui per a una nova onada de retallades, molt més agressiva que qualsevol de les que han patit fins ara. El govern espanyol va citar ahir per a aquesta tarda els representants sindicals dels treballadors de l'administració pública per explicar-los quines seran les mesures que prendrà per reduir costos laborals i complir les exigències de Brussel·les, que Rajoy explicarà al Congrés. I temen el pitjor.\nFonts sindicals van explicar ahir a l'ARA que esperen que se'ls comuniqui l'eliminació d'una paga extra, probablement la de Nadal; un nou allargament de la jornada laboral, que ja va apuntar dilluns el ministre d'Hisenda, Cristóbal Montoro, i diverses retallades en drets laborals relacionats amb els festius i les baixes per incapacitat.\nMoltes d'aquestes tisorades van en la mateixa línia que les que ja ha aplicat la Generalitat a Catalunya, com l'eliminació de complements i les retallades de sous. Fonts del Govern, però, van avançar ahir que en cas que l'executiu central apliqui una rebaixa salarial als treballadors públics, aquesta rebaixa no se sumarà a la que ja pateixen els funcionaris catalans, informa Sara González. Aquest any l'executiu català ha retallat les pagues extres, tant de juny com de Nadal, per un import equivalent al 5% del total del sou anual.\nEl sindicats ja van mostrar ahir la seva oposició frontal a totes les mesures que planteja el govern espanyol i no descarten mobilitzacions. A més, els representants dels treballadors van lamentar que es convoqui la taula de diàleg sense la intenció de negociar.


El PSIB-PSOE qualifica de “greu i profunda” la crisi de Govern i considera que estam davant un “executiu esgotat”\njul. 20 El PSIB-PSOE qualifica de “greu i profunda” la crisi de Govern i considera que estam davant un “executiu esgotat”\nEl portaveu adjunt del Grup Parlamentari Socialista, Vicenç Thomàs, ha qualificat “de greu i profunda crisi de Govern” la dimissió de les directores generals de l’Executiu Bauzá i ha dit que és la mostra evident “de que estam davant un Govern amb un projecte esgotat al poc de l’any arribar al poder”.\nAquesta és la valoració que ha fet Thomàs després de fer-se pública la dimissió de tres directores generals del Govern de les Illes Balears –Economia; Coordinació; i Planificació, Inspecció i infraestructures Educatives-, malgrat que una d’elles hagi estat per nomenar-la al capdavant de la Delegació del Govern. Pel portaveu adjunt, aquestes direccions generals són llocs claus i de màxim nivell “que denota la greu crisi de Govern, al afectar a les conselleries d’Economia, Educació i Presidència”.\nEl PSIB-PSOE considera que aquestes dimissions són fruit de les divisions i discrepàncies en el PP per la forma de governar de Bauzá i per les polítiques injustes i antisocials del Govern. Aquesta política de retalls indiscriminats i atacs als més febles també han duit a Balears a una crispació social sense precedent, tal com va quedar palès ahir durant les masives manifestacions a Mallorca, Menorca i Eivissa.\nDavant d'aquesta situació al carrer, i amb la dimissió de tres directores generals, el president Bauzá es negua a comparèixer en el Parlament per donar explicacions. Aquesta és una situació anòmala: a les Illes Balears, el president es nega a comparèixer a la Cambra per explicar el pla de retalls aprovat pel Govern Rajoy i que afecta als ciutadans i ciutadanes d’aquí, mentre a la resta de Comunitats Autònomes els caps de l’executiu sí que expliquen com ho aplicaran.\nThomàs ha dit que Bauzá vol utilitzar la dimissió de Teresa Palmer al capdavant d’Economia i el seu nomenament com a delegada per amagar el que és una autèntica crisi de Govern, amb la dimissió de les altres dues directores generals. Ha recordat, a més, que a aquesta crisi s’ha d’afegir la remodelació del Govern que Bauzá es va veure forçat a fer després de la dimissió de la consellera de Salut, Carmen Castro fa quinze dies.\nPer altra part, Thomàs ha manifestat que una prova més de la improvisació del Govern Bauzá és la marxa endarrere i canvi de criteri que fa al capdavant de l’Ibsalut. El dirigent socialista ha recordat que mentre al mes d’abril es va justificar per motius d’estalvi i contenció que la consellera de Salut fos també directora general del Ibsalut, ara es torna a canviar de criteri “evidenciant una total manca de coherència i absoluta improvisació”.


Els millors i pitjors aliments per a l’estrès\nEl que menges influeix enormement en aquest mal típic del segle XXI\nLa pasta, un dels pitjors aliments per a l'estrès. // CC0\nActualitzada el 03-12-2021 07:04\nTot i que l’estrès, un mal típic del segle XXI, pot sorgir per múltiples factors i és complicat centrar-se en l’alimentació per trobar fórmules miraculoses a fi d’evitar-lo, és cert que hi ha certs aliments que ens milloren l’estat d’ànim i, per tant, ens ajuden a portar més bé les situacions d’estrès.\n“Cal tenir present que el funcionament del sistema nerviós, del qual depenen l’estrès i l’ansietat, respon a un cúmul de factors, i no només és qüestió de nutrients”, explica el nutricionista de Medicadiet, Álvaro Sánchez. Dit això, assenyala que sí que hi ha determinats aliments que poden empitjorar les situacions d’estrès i fer-les molt menys suportables, mentre que d’altres, molt habituals a més al nostre rebost, ens poden ajudar a regular el sistema nerviós i fer-nos més resistents a l’estrès. Aquests en són alguns.\nLa nostra alimentació influeix en l'estrès. // CC0\nELS CARBOHIDRATS REFINATS\nPa blanc, arròs, pasta i qualsevol altre carbohidrat refinat són enemics declarats del nostre benestar. Per a l’especialista en nutrició Pilar Esquer, professora de Gasma, a Castelló, i creadora de la consultoria Habits, que assessora empreses per integrar la salut i l’alimentació en la seva estratègia, “el refinat es paeix molt ràpid, entra a tota velocitat al torrent sanguini i, per tant, provoca un pic de glucosa”.\nAixò obliga el pàncrees “a produir una quantitat d’insulina immediata per metabolitzar la glucosa, que de seguida torna a estar sota mínims”, explica l’experta, que defineix aquesta situació tan habitual del dia a dia de moltes persones com “una autèntica muntanya russa, que ens fa desitjar una nova dosi de glucosa, o un cafè, o qualsevol cosa que ens faci sortir de la caiguda”.\nEl refinat es paeix molt ràpid, entra a tota velocitat al torrent sanguini i, per tant, provoca un pic de glucosa\nPilar Esquer creadora de la consultoria Habits\nQuan els nivells de glucosa estan estables –cosa que s’aconsegueix, segons Esquer, fent servir “carbohidrats integrals, rics en fibra”–, el pàncrees va enviant insulina de mica en mica, de manera que deixem de viure en un anar i venir de pujades i baixades de glucosa, cosa que ens posa de bon humor, ens dona força i energia” i, per tant, ens ajuda a fer servir més bé les situacions d’estrès i ansietat.\nLa pasta és un carbohidrat refinat. // CC0\nSegons Esquer, el consumidor mitjà és cada vegada més conscient de les conseqüències del consum de sucre sobre l’organisme, cosa que encara no passa amb els carbohidrats refinats. Brioixeria, snacks, refrescos, sucs, postres lactis ensucrats i, en definitiva, qualsevol producte que contingui sucre fa que “funcionem constantment amb un mecanisme gens aconsellable”.\n“Els nostres nivells de glucosa pugen, tot seguit baixen en picat i el cos recorre a les reserves del fetge, cosa que afecta el nostre nivell d’atenció i la nostra capacitat de reacció”, que acaba sent un vaivé constant. “El que puja molt de pressa, baixa molt de pressa”, resumeix.\nEsquer insisteix que “l’alcohol és tòxic i per tant indefensable: caldria eliminar-lo de la dieta”. Sánchez, per part seva, va més enllà. “No hi ha res pitjor que l’alcohol per a l’estrès, ja que és un depressor del sistema nerviós, de manera que cal evitar-ho”.\nAixò vol dir que, en desinhibir-nos, l’alcohol el que en realitat fa és “inhibir determinades funcions cerebrals, reduint les funcions del sistema nerviós, encara que al principi ens sembli que és un estimulant”.\nL’alcohol és tòxic i per tant indefensable. Caldria eliminar-lo de la dieta\nÁlvaro Sánchez nutricionista de Medicadiet\nL'alcohol va molt malament per a l'estrès. // CC0\nEsquer és categòrica: “Quan algú necessita la cafeïna per funcionar és que fa alguna cosa malament”, de manera que s’hauria de consumir “el mínim cafè possible”. Per a Esquer, “el cafè és un estimulant, que farà que després en necessitis més per pal·liar les baixades, de manera que convé reduir-lo fins a convertir-lo en un plaer de consum esporàdic”.\nTot i això, no sembla que hi ha consens en l’àmbit científic sobre la relació del cafè amb diverses patologies. Mentre que Sánchez destaca que diversos estudis, com el que ha fet la Universitat de Harvard, assenyalen que les persones que consumeixen una tassa de cafè al dia tenen menys risc de tenir diabetis de tipus 2, un altre de la Duke University, a Carolina del Nord, assegura que la cafeïna dispara els nivells de glucosa en aquest tipus de diabètics, cosa que, per a Esquer, és prou motiu per eliminar-ne el consum.\nQuan algú necessita la cafeïna per funcionar és que fa alguna cosa malament\nUna persona preparant un cafè amb llet. //CC0\nEsquer insisteix: “Batuts sí, sucs no”. Els batuts amb la fruita sencera, als quals s’afegeix verdura, poden ser bons aliats a la dieta. Els liquats “tenen un índex glucèmic altíssim, de manera que és preferible menjar tota la fruita, ja que la fibra que conté fa que la glucosa es mantingui més estable”.\nSuc de taronja. // CC0\nPer a Sánchez, l’ou és un aliment estrella en molts aspectes, ja que conté nombrosos nutrients. És molt recomanable, a més, pels efectes sobre el sistema nerviós. “L’ou conté triptòfan, que és el precursor d’un aminoàcid anomenat serotonina, el qual s’ha demostrat que millora l’estat d’ànim, la sacietat, el desig sexual i s’ha relacionat fins i tot amb la millora dels cicles del son”.\nÉs perfecte, doncs, en situacions d’estrès i ansietat. Tot i que l’ou seria l’aliment estrella en triptòfan, “es pot trobar a la proteïna en general, de manera que també caldria apostar pel consum de lactis, carns i peixos”.\nMillora l’estat d’ànim, la sacietat, el desig sexual i s’ha relacionat fins i tot amb la millora dels cicles del son\nL'ou és un aliment estrella amb molts nutrients. // CC0\nUn aliment completíssim quan vivim períodes estressants és el iogurt natural. Sánchez alerta, això sí: “Mai ensucrat: el nostre millor aliat és el iogurt natural estàndard, sense sucre”. I no només pel seu alt contingut en triptòfan, que activa la serotonina, sinó també perquè “els bacteris làctics produeixen àcid gamma-aminobutíric, conegut com a GABA”.\nAquest neurotransmissor ajuda a controlar la por i l’ansietat quan les neurones se sobreexciten i uns nivells baixos s’associen a afeccions que van des de l’ansietat fins als trastorns de son.\nEl iogurt, sempre natural i sense sucre. // Freepik\n“Molta gent el retira de la dieta perquè és gras”, explica Esquer. És un error, ja que aquests peixos contenen àcids grassos omega-3, que disminueixen els nivells de cortisol, l’hormona que provoca l’estrès. Altres aliments rics en omega-3 són les pipes de carabassa, el lli, el cànem i les algues.\n“Una alimentació rica en omega-3 i baixa en carbohidrats refinats ha aconseguit fins i tot reduir els nivells de conflictivitat i agressivitat en algunes presons”.\nTonyina. // CC0\nLes vitamines del grup B enforteixen el sistema nerviós, eviten la depressió, la fatiga, l’anèmia, prevenen mals de cap i actuen contra la manca de concentració.\nEs troben en nombrosos aliments, entre els quals “els ous, els xampinyons, les carns d’au o els espinacs”, explica Esquer, a més d’alguns fruits secs, especialment a les ametlles.\nLes ametlles, un dels aliments que contenen melatonina. // Freepik\nEn períodes estressants no només convé fixar-se en allò que es menja, sinó també en com es menja i, no cal dir-ho, intentar atacar les causes d’arrel, tant com sigui possible. Per a Esquer, hi ha certes pautes nutricionals que cal seguir, ja no només en èpoques d’ansietat, sinó sempre, des de la infància. “Menjar en família, intentant no tractar mai els problemes del dia a dia a la taula, en un espai que no sigui la taula de l’oficina, sense pantalles, relaxats…”.\nEn definitiva, “es tracta d’establir una relació bonica amb el menjar, i evitar menjar tensos. Oi que Nadal mai no jugaria una final amb el braç contracturat? Doncs nosaltres no hauríem de menjar mai amb els músculs en tensió, ja que és probable que allò que mengem no ens acabi anant bé”, conclou la nutricionista.\n16-11-2021 15:09 ALIMENTACIÓ\n25-11-2021 13:41 ALIMENTACIÓ


Educant en "bloc": 2011\nQuè és Tiching?\nTiching és una plataforma educativa que té com a finalitat ordenar i cohesionar l'ingent contingut escolar que podem trobar digitalitzat a Internet. En paraules de Tomás Casals i Nam Nguyen, els seus fundadors, si Facebook abasta la part personal del ciutadà i LinkedIn fa el mateix amb la part laboral, Tiching vol abastar la part educativa, personalitzant l'ensenyament.\nEl que poden trobar mestres, alumnes i psicopedagogs d’Espanya i Sud-amèrica en aquesta red social són més de 50.000 recursos didàctics fàcils de localitzar gràcies a un avançat sistema de classificació que respon a totes les demandes particulars dels usuaris.\nAquest sistema de recerca s’ajusta de manera particular als continguts dels sistemes educatius d’Espanya, Mèxic, Colòmbia, Perú, Argentina i Xile, tal i com va explicar Tomás Casals, un dels responsables d’aquest projecte, premiat per la seva innovació a la ITwordEdu.\nCom ja he dit abans aquesta web es basa en un exhaustiu sistema de classificació, amb paràmetres propis de recerca, adaptats a les particularitats educatives de cada país, però també permet incloure nous continguts perquè mestres, estudiants, editorials o altres membres de la comunitat educativa, creadors dels seus propis recursos, els puguin difondre i compartir.\nD’altra banda aquesta xarxa social gràcies a la intel·ligència artificial del sistema, fa que cada usuari rebi recomanacions d’acord amb les seves preferències i la seva forma d’ensenyar o aprendre, obrint la possibilitat d’una educació personalitzada.\nEn la meva opinió es tracta d'una eina molt útil, ja que avui en dia un dels nostres principals obstacles pel que fa a la xarxa és la immensa quantitat d'informació que hi trobem. Així sovint el nostre problema no és que quelcom que busquem no existeix, sinó que no som capaços de trobar-ho. En altres paraules, podríem dir que Internet és com una habitació dels mals endreços i que programes com Tiching ens ajuden a trobar de manera més eficaç els que hi ha.\nPublicat per Elisabeth Torras a 7:19 Cap comentari: Enllaços a aquest missatge\nEtiquetes de comentaris: Recursos digitals, recursos educatius, Tiching\nPublicat per Elisabeth Torras a 21:47 Cap comentari: Enllaços a aquest missatge\nEtiquetes de comentaris: Pla TAC de Centre, UDTIC, UDTIC tarda, Vídeos


Ximo Puig insta a la "unitat fora de partidismes" i a continuar avançant en la cogobernança entre Govern, comunitats autònomes i municipis | Valencia Extra\nEl president de la Generalitat i secretari general del PSPV-PSOE, Ximo Puig, ha instat a la “unitat fora de visions partidistes” i “continuar avançant en la coparticipació i la cogovernança entre Govern, comunitats autònomes i municipis” per a fer front a la pandèmia. Així ho ha assenyalat després de participar en el Consell de Política Territorial del PSOE celebrat telemàticament aquest matí i convocat pel secretari general del Partit Socialista i president del Govern, Pedro Sánchez. Durant la trobada, Ximo Puig ha indicat que la unitat dels grups polítics, socials i econòmics ha d’estar “per damunt del partidisme” i ha assenyalat la necessitat de prioritzar “la salut i l’autoprotecció col·lectiva”.\nXimo Puig també s’ha referit als mecanismes de finançament de les comunitats autònomes i ha manifestat que, durant la reunió, ha plantejat “la corresponsabilitat fiscal, que és un element clau perquè, quan es faça el repartiment dels 16.000 milions d’euros destinats a les comunitats, es tinga en compte també l’esforç fiscal que fa cadascuna i les diferències de la renda per càpita”. “Tot això ha de fer-se en un espai de cooperació federal”, ha subratllat el secretari general socialista, que ha agraït que “en aquest temps hi haja hagut coparticipació” i ha destacat la necessitat d'”avançar en la cogovernança entre el Govern d’Espanya, les comunitats autònomes i el teixit municipal, que ha de tindre els recursos necessaris per a fer front des de la proximitat a les conseqüències de la pandèmia”.